….................................................................................................................

(tėvų / globėjų (vieno iš jų) vardas, pavardė)

…...................…...................…...................…...................…...................

(ugdymo įstaigos pavadinimas)

Siunčiama el. pašto adresu: …...................................................................

**PAREIŠKIMAS**

2021 m. ….............. …... d.

 Šiuo 2021 m. ….............. …... d. Jums įteiktu pareiškimu:

Atkreipiu dėmesį, kad pagal Jungtinių Tautų vaiko teisių konvenciją, Lietuvos Respublikos civilinį kodeksą ir Vaiko teisių apsaugos pagrindų įstatymą tėvams tenka pagrindinė atsakomybė už vaiko auklėjimą ir vystymąsi. Ši atsakomybė pagal įstatymus jiems tenka ne iki dvylikos, ne iki šešiolikos, bet iki aštuoniolikos metų, t. y. iki tol, kol vaikai sulaukia pilnametystės. Tėvų atsakomybė apima ne tik vaikų priežiūrą, jų dvasinį ir moralinį ugdymą, bet ir jų sveikatos priežiūrą. Todėl jokie veiksmai vaikų atžvilgiu, įskaitant ir sveikatos priežiūrą, negali būti atliekami be tėvų informavimo, jų sutikimo ir dalyvavimo. Teisėje egzistuojantis šeimos autonomijos principas sako, kad šeima yra autonominis vienetas, kurio valdymas priklauso išimtinai jį sudarančių individų kompetencijai. Todėl visi sprendimai, susiję su šeimos gyvenimu, įskaitant ir sveikatos priežiūrą, yra ir turi būti priimami šeimos narių susitarimu.

Informuoju, kad nė viena iš šiuo metu Lietuvoje pacientams galimų skirti COVID-19 vakcinų nėra iki galo patvirtinta, jos registruotos sąlygiškai. Tai reiškia, kad vakcinų saugumas ir veiksmingumas nėra galutinai patvirtintas, visi trumpalaikiai nepageidaujami poveikiai nėra įvertinti, o ilgalaikiai yra nežinomi. Šiuo metu tęsiama visų šių vakcinų papildoma stebėsena tam, kad būtų galutinai patvirtintas vakcinų saugumas ir veiksmingumas, o vakcinų gamintojai yra įpareigoti Europos vaistų agentūrai pateikti galutinę vakcinų klinikinių tyrimų ataskaitą[[1]](#footnote-1). Farmacijos teisėje galioja „kaltumo“ prezumpcija – kol neįrodyta, kad vaistas yra saugus ir veiksmingas, laikoma, kad jis nesaugus ir neveiksmingas. Taigi skiepijimas sąlygiškai registruotomis vakcinomis, kol jų klinikiniai tyrimai dar nebaigti bei iki galo nežinomas veiksmingumo ir nepageidaujamo poveikio santykis, yra mediciniškai abejotinas, todėl raginimas skiepyti nepilnamečius arba sąlygų tam sudarymas yra etiškai ir morališkai nepateisinamas.

Atkreipiu dėmesį, kad LR civilinio kodekso 3.155 straipsnio 1 dalis numato, jog „vaikai iki pilnametystės ar emancipacijos yra tėvų prižiūrimi“, o LR civilinio kodekso 3.165 straipsnis sako, kad „Tėvai turi teisę ir pareigą auklėti savo vaikus ir yra atsakingi už savo vaikų auklėjimą ir vystymą, privalo rūpintis savo vaikų sveikata, jų dvasiniu ir moraliniu ugdymu“. Tėvams tenkanti atsakomybė reiškia, kad jie prisiima atsakomybę už sprendimus, priimamus auklėjant vaikus, rūpinantis jų sveikata, dvasiniu ir moraliniu ugdymu, įskaitant su tuo susijusias finansines išlaidas ir dėl to kilusius nuostolius.

Informuoju, kad mokykla, ragindama ir (ar) sudarydama sąlygas skiepyti vaiką be mano žinios, mano dalyvavimo ir mano sutikimo, kartu prisiima ir galimas su tokiu sprendimu susijusias pasekmes. Aš, kaip *tėvas (mama)*, pareiškiu, kad jeigu mano vaikui, kuris buvo paskiepytas be mano žinios, dalyvavimo ir pritarimo, pasireikš nepageidaujamos reakcijos, atsiras trumpalaikės ar ilgalaikės pasekmės, už šių pasekmių atsiradimą laikysiu atsakingus jus ir tokiu atveju pasinaudosiu LR civiliniame kodekse nustatyta teise patraukti jus bendraatsakovu byloje dėl mano vaikui ir man padarytos turtinės ir neturtinės žalos atlyginimo.

Informuoju, kad Pacientų teisių ir žalos sveikatai atlyginimo įstatymo 14 straipsnio 1 dalis numato, jog „Nepilnamečiam pacientui iki 16 metų sveikatos priežiūra teikiama tik su jo atstovų sutikimu, išskyrus būtinosios medicinos pagalbos paslaugų teikimo atvejus“. Iš to seka, kad tėvų sutikimas gali būti eliminuojamas tik vieninteliu atveju – dėl būtinosios medicininės pagalbos vaikui. Skiepijimas nuo COVID-19 yra medicininė intervencija, kuri nėra būtinoji medicinos pagalba sveikam vaikui.

Skiepijimas – tai imunoprofilaktika, kaip ją apibrėžia LR žmonių užkrečiamųjų ligų profilaktikos ir kontrolės įstatymas, t. y. „biologinių preparatų ir medicinos priemonių naudojimas siekiant padidinti žmonių atsparumą užkrečiamosioms ligoms“. LR žmonių užkrečiamųjų ligų profilaktikos ir kontrolės įstatymo 11 straipsnio 1 dalis aiškiai nustato, kad „Imunoprofilaktika gali būti taikoma asmenims tik jų sutikimu, išskyrus kituose teisės aktuose numatytus atvejus, o kai jie neveiksnūs tam tikroje srityje, – gavus atstovų pagal įstatymą sutikimą.“ Šia prasme vaikai yra neveiksnūs asmenys. Tą apibrėžia LR civilinio kodekso 2.5 straipsnis, kuris aiškiai įvardija, kad visiškas veiksnumas atsiranda asmeniui sulaukus pilnametystės, t. y. 18 metų.

Be to, LR farmacijos įstatymas draudžia vykdyti agitacinę veiklą ar raginimus, kuriais siekiama skatinti receptinių vaistinių preparatų skyrimą, tiekimą, pardavimą ar vartojimą (COVID-19 vakcinos yra receptiniai vaistiniai preparatai). Todėl prašau nesiųsti man ir mano vaikui laiškų, kviečiančių ar raginančių vaikus skiepytis ar juos skiepyti. Švietimo sistemą reguliuojantys teisės aktai neįpareigoja, o juo labiau nesuteikia teisės siuntinėti tėvams ir vaikams informacijos, kuri nėra susijusi su ugdymu ir jo organizavimu.

 Atsižvelgdama (-as) į tai, pareiškiu, kad:

 - nesutinku ir ateityje nesutiksiu, jog ugdymo įstaigoje mano vaikas .......... (vardas, pavardė) būtų skiepijamas COVID-19 vakcinomis;

 - nesutinku, jog ugdymo įstaigos administracija, mokytojai ir (ar) kito ugdymo įstaigos bendruomenės nariai agituotų ir (ar) bet kokia forma skatintų mano vaiką .......... (vardas, pavardė) vartoti COVID-19 vakcinas ir (ar) kitus receptinius vaistinius preparatus;

- dėl bet kokio sunkaus šalutinio poveikio galėsiu iškelti civilinį ieškinį švietimo įstaigai ir baudžiamąjį ieškinį atsakingam asmeniui, kuris be mano žinios, mano dalyvavimo ir mano sutikimo agitavo, skatino ir sudarė sąlygas paskiepyti mano vaiką COVID-19 vakcinomis.

…...........................................................

(vardas, pavardė, parašas)

1. COVID-19 vakcinų charakteristikų santraukos (aprašymai) yra paskelbtos (-i) Valstybinės vaistų kontrolės tarnybos administruojamame Valstybiniame vaistų registre, kurį galite rasti [paspaudę šią nuorodą](https://vapris.vvkt.lt/vvkt-web/public/medications?showData=true&mainSearchField=covid&fullName=&substance=&strength=&pharmaceuticalForm=&medicationState=3&medicationState=2&atcCode=&rtt=&rttNumber=&procedureNumber=). Visų šiuo metu Lietuvoje pacientams galimų skirti COVID-19 vakcinų charakteristikų santraukose nurodyta, kad šiuo metu toliau vykdoma visų šių vakcinų papildoma stebėsena, o tam, kad būtų galutinai patvirtintas vakcinų saugumas ir veiksmingumas, vakcinų gamintojai yra įpareigoti Europos vaistų agentūrai pateikti galutinę vakcinų klinikinių tyrimų ataskaitą: „Comirnaty“ vakcinos gamintojas – iki 2023 m. gruodžio 23 d.; „Vaccine Janssen“ vakcinos gamintojas – iki 2023 m. gruodžio 31 d.; „Spikevax“ vakcinos gamintojas – iki 2022 m. gruodžio mėn.; „Vaxzevria“ vakcinos gamintojas – iki 2024 m. kovo 31 d. [↑](#footnote-ref-1)